শিরোনামটি আমার একজন প্রিয় স্যারের উক্তি থেকে ধার করা । শুরুতেই অস্বীকার করলাম মনের অস্তিত্ব, কেননা আমি প্রমাণ করতে পারিনি মনের উপস্থিতি । আদৌ কি মন নামক কোন স্বতন্ত্র বস্তুর অস্তিত্ব রয়েছে ? গিলবার্ড রাইল নামক একজন বিখ্যাত দার্শনিক তার ‘ফিলোসফি অফ মাইন্ড’ নামক গ্রন্থে মনের অস্তিত্ব অস্বীকার করেছেন । তার মতে, মনের কোন অসিস্ত্ব নাই । মন বলতে যা বুঝি তা এক ধরণের ভূতের ধারণা, যা কাল্পনিক । এ প্রসঙ্গে দার্শনিক মতবাদ বাদ দিয় আসুন, সাধারণ যৌক্তিকতায় আপনার/আমার মধ্যে খুঁজে দেখি মন আছে কিনা । আচ্ছা, আপনাকে(২০বছর) যদি বলা হয় ৬০ বছরের একজন বৃদ্ধ/বৃদ্ধাকে বিবাহ করতে, আপনি কি রাজি হবেন ? কোনভাবেই রাজি হবে না । এক বাক্যে বলে দিবেন, না । তাকে না বলছেন কেন ? তারও তো মন আছে । তবে আপনি তাকে বিবাহ করতে রাজি হচ্ছেন না শুধু তার দেহ বিবেচনায়, তাইতো ? ভাটির টানে ক্ষয়ে যাওয়া দেহ পছন্দ হলো না ?